Võistlusjuhend 
Rapla rahvasprint

2008. a rahvasprindi karikavõistluste XIII etapp 
2008. a Hepa Cup VIII etapp

Pühapäeval, 5. oktoobril 2008. a

Registreeritud EAL-s nr 106/RS

1. VÕISTLUSE KOHT, AEG, AJAKAVA

1.1 Avaldatakse võistlusjuhend: Esmaspäev, 22. september 2008. a 

1.2 Registreerimine algab: Teisipäev, 23. september 2008. a kell 10.00

1.3 Registreerimine lõpeb: Reede, 3. oktoober 2008. a kell 14.00

1.4 Avaldatakse stardinumbrid: Laupäev, 4. oktoober 2008. a kell 12.00

1.5 Võistluse ajakava: Pühapäev, 5. oktoober 2008. a
08.00–10.00 - dokumentide kontroll
08.15–10.30 - autode tehniline kontroll
08.15–11.00 - võistlusrajaga tutvumine jalgsi
11.30 - esimese võistlusauto start
17.00 - autasustamine (orienteeruvalt)

Osavõtjate eelregistreerimine toimub internetis www.rally.ee
Võistluse täpne ajakava, võistlusraja skeem, stardijärjekord ja muu vajalik info avaldatakse ametlikul teadetetahvlil (ATT). 

2. KORRALDAJA, RADA

2.1 Korraldaja
Võistluse korraldab: MTÜ Rapla Kardirada

2.2 Ametnikud
Võistluse juht: Tiit Soa, tel (+372) 55 646 392
Võistluse sekretär: Teele Sepp, e-mail teele@rsracing.ee
Tehnilise komisjoni esimees: Tõnu Sepp

2.3 Võistlusrada
Võistlus toimub Rapla kardiraja territooriumil (Rapla vald, Rapla maakond).
Raja pikkus: 2000 m
Raja laius: 6-14 m
Pinnas: asfalt

3. ARVESTUSKLASSID, VÕISTLUSAUTOD

3.1 Arvestusklassid
4WD
2WD sport
2WD-A
2WD-B
Naised
Moskvich

3.2 Võistlusautod peavad vastama rahvaralli ja rahvasprindi tehnilistele tingimustele.

3.3 Tehnilist kontrolli mitteläbinud võistlusautot starti ei lubata.

3.4 Võistlusauto tehnilist seisundit ja rehve võib korraldaja kontrollida igal võistlushetkel.

3.5 Võistlusnumbrid ja reklaami väljastab korraldaja ja need tuleb paigaldada vastavalt juhendile enne tehnilist kontrolli.

3.6 Võistlejal on õigus keelduda korraldaja sponsorreklaamist, kui ta tasub kahekordse stardimaksu. 

4. OSAVÕTJAD

4.1 Kõik võistlejad peavad mandaadis esitama kehtiva rahvaspordi võistlejakaardi või EAL võistlejalitsentsi, võistlusauto registreerimistunnistuse, kehtiva liikluskindlustuse poliisi ja sõiduki kasutusõigust tõendava dokumendi (vajadusel) ning osavõtuavalduse. Klassides 2WD sport ja 4WD (kehtiva EAL tehnilise kaardiga võistlusautod) osalevad võistlejad peavad esitama lisaks kehtiva EAL tehnilise kaardi ja registreerijalitsentsi.

4.2 Ühel autol võib võistelda kuni kaks võistlejat, kes mõlemad tasuvad osavõtumaksu.

4.3 Kui võistlusautoga osaleb mitu võistlejat, võib võistlussõidu ajal nähtaval olla vaid üks võistlusnumber, teised numbrid peavad olema kinni kaetud.

NB! Võistlejakaarti ei ole võimalik osta kohapeal. Võistlejakaardi saamiseks täita taotlus www.autosport.ee
Võistlejakaart sisaldab kindlustust rahvarallidel ja rahvasprintidel. Kehtib 2008. a lõpuni. Hind 650 kr.
Võistlejakaart üheks võistluseks maksab 350 kr.

5. VÕISTLUSE KÄIK

5.1 Võistlusrajaga tutvumine toimub jalgsi 5. oktoobril ajavahemikul kell 8.15–11.00.

5.2 Hilinenud võistlejaid starti ei lubata.
5.3 Stardisignaal fooriga. Stardimärguandeks punaste fooritulede kustumishetk.
5.4 Valestardi eest on karistus 10 sekundit.

5.5 Kui võistleja ei stardi 20 sekundi jooksul, loetakse võistleja katkestanuks antud võistlussõidus.

5.6 Sõidetakse 3 vooru. Igas voorus fikseeritakse raja läbimise aeg ning vooru kiireim omas arvestusklassis saab ühe punkti, teise aja saavutanu saab kaks punkti jne.

5.7 Etapi paremusjärjestus selgitatakse kolmest voorust kahe parema tulemuse summeerimisel. Etapi tulemuse saamiseks peab võistleja läbima vähemalt kaks sõiduvooru. Võrdsete punktide korral saab määravaks parim aeg mistahes voorus. Võrdsete punktide ja võrdse parima aja korral mistahes voorus saab määravaks esimese vooru võistlussõidu parim aeg.

5.8 Kõik tulemused vastavalt finišiprotokollidele.

5.9 Hooldusalalt väljumine keelatud. Hooldusalal maksimaalne kiirus 30km/h. Võistluse korraldaja poolt fikseeritud silmnähtav kiiruseületamine toob kaasa võistluselt eemaldamise.

5.10 Rajatähiste esialgselt kohalt liigutamised, ümberajamised ja "stopp" märgi juures peatumise eiramine fikseeritakse faktikohtunike poolt. Iga fikseeritud rikkumise eest lisatakse võistleja vooru ajale 10 trahvisekundit. Rajamärgistuse eiramine annulleerib tulemuse antud voorus.

6. VASTULAUSED

6.1 Vastulause aeg 15 min pärast esialgsete tulemuste avaldamist.

6.2 Vastulause kautsjon 3000 kr.

6.3 Kõik vastulaused lahendatakse vastavalt kehtivatele võistlusmäärustele.

6.4 Vastulaused mootori kubatuuri kohta võib erandkorras kohapeal vajalike mõõteseadmete puudumisel lahendada viie tööpäeva jooksul peale võistlust, õigustatud vastulause korral kuuluvad auhinnad hilisemale ümberjagamisele.

6.5 Kõik kulud auto kontrollimiseks ja transpordiks tuleb katta:
a) hagejal, kui vastulauset ei rahuldatud ning
b) kostjal, kui vastulause rahuldati.

6.6 Võistluse juht hindab vastulause põhjendatust ning vastavalt sellele otsustab, kas vastulause võetakse arutusele või mitte.

7. OSAVÕTUMAKSUD

7.1 Osavõtumaks kõigis klassides 750 kr.

7.2 Kahes erinevas klassis võistlemine on keelatud.

7.3 Osavõtumaksu tasumine toimub dokumentide kontrollis sularahas.

7.4 Starti lubatakse kuni 150 eelregistreerunud osavõtjat. 

8. AUTASUSTAMINE

8.1 Iga võistlusklassi 3 paremat autasustatakse karikatega.

8.2 Võistlus on avatud lisaauhindadele.

9. VASTUTUS

9.1 Võistluse korraldaja ja EAL ei vastuta võimalike õnnetuste ja nende tagajärgede eest.

10. LISASÄTTED

10.1 Korraldaja jätab endale õiguse teha mõjuvatel põhjustel muudatusi võistluse toimumise ajas, kohas, ajakavas ja võistluse käigus.

10.2 Korraldajal on õigus eemaldada võistluselt koos tulemuste tühistamisega käesolevat juhendit mittetäitvad, samuti ebakained, ebasportlikult ja ebaviisakalt käituvad võistlejad.

10.3 Juhendiga mittemääratletud küsimustes lähtutakse kehtivatest rahvasprindi võistlusmäärusest ning rahvaralli ja rahvasprindi tehnilistest tingimustest.